มันนี่ทูเดย์
รายงานข่าวจากธนาคารซีไอเอ็มบี ไทย แจ้งว่า ธนาคารได้แต่งตั้ง ดาโต๊ะ ลี ค๊อก ควอน ดำรงตำแหน่งกรรมการธนาคาร
30 ม.ค. 2559

แต่งตั้งกรรมการ
รายงานข่าวจากธนาคารซีไอเอ็มบี ไทย แจ้งว่า ธนาคารได้แต่งตั้ง ดาโต๊ะ ลี ค๊อก ควอน ดำรงตำแหน่งกรรมการธนาคาร
นอกจากนั่งเป็นกรรมการธนาคารซีไอเอ็มบี ไทย แล้ว ปัจจุบัน ดาโต๊ะ ลี ค๊อก ควอน ดำรงตำแหน่งเป็นกรรมการ กลุ่มซีไอเอ็มบี และซีไอเอ็มบีแบงก์เบอร์ฮาด กรรมการ Cagamas Holdings Berhad, ที่ปรึกษาสมาคม Securities Commission Malaysia and President of the Financial Markets Association of Malaysia
ประสบการณ์ทำงานที่ผ่านมา ได้แก่ การเป็นรองประธานเจ้าหน้าที่บริหารและผู้บริหารสูงสุดสายบริหารเงิน สายธุรกิจขนาดใหญ่และสายธุรกรรมการเงินกลุ่มซีไอเอ็มบี และ Treasury Portfolio Manager ของ Canada Trust 
ธปท.แต่งตั้งผู้จำหน่ายตราสารหนี้
ธนาคารแห่งประเทศไทย (ธปท.) ได้แต่งตั้งผู้แทนจำหน่ายตราสารหนี้ในตลาดแรก (Primary Dealers) สำหรับธุรกรรมซื้อขายตราสารหนี้โดยมีสัญญาว่าจะขายคืนหรือซื้อคืนและซื้อตราสารหนี้ของ ธปท. 10 ราย โดยให้มีผลตั้งแต่วันที่ 1 ก.พ.นี้เป็นต้นไป 
สถาบันการเงินที่ได้รับการอนุญาต ได้แก่ ธนาคารกรุงเทพ ธนาคารกรุงไทย ธนาคารกสิกรไทย ธนาคารกรุงศรีอยุธยา ธนาคารทหารไทย ธนาคารไทยพาณิชย์  ธนาคารเพื่อการเกษตรและสหกรณ์การเกษตร (ธ.ก.ส.) ธนาคารสแตนดาร์ดชาร์เตอร์ด (ไทย)  ธนาคารออมสิน และธนาคารฮ่องกงและเซี่ยงไฮ้แบงก์กิ้งคอร์ปอเรชั่น สาขากรุงเทพฯ ทั้งนี้ ธปท.มีเงื่อนไขจะรับสมัครและคัดเลือกผู้ที่ได้รับการแต่งตั้งให้เป็นผู้แทนจำหน่ายตราสารหนี้ทุก 2 ปี